Ego Henricus, Dei gratia Eduorum episcopus, commendo memorie posterorum, quod domina Gertrudis, quondam uxor Rocelini de Fontanis, cum vidua esset, pro salute anime sue et mariti sui Roscelini et filii sui Oddonis, concessit in elemosinam Fontenetensi ecclesie in finagio Fontanarum libera usuaria ad omnia animalia. Quod si damna fecerint fratres vel animalia, damnorum precia sine aliqua emendatione restituent. Hujus doni testes sunt: Oddo filius ejus, qui pro anima sua et patris sui laudavit hoc donum: Willelmus de Duismis, de cujus casamento erat. Habuit autem predicta domina Gertrudis de beneficio ecclesie et filius ejus Oddo quadrigatam frumenti et ipsum quadrigarium equum. Et monachi participes eos fecerunt beneficiorum suorum. Ut autem hec donatio pasture firma sit in perpetuum, sigilli mei impressione firmari feci.